b"\n_START_ARTICLE_\nMiniatura persa\n_START_SECTION_\nHist\xc3\xb2ria de la miniatura persa\n_START_PARAGRAPH_\nL'origen de la miniatura persa \xc3\xa9s dif\xc3\xadcil d'establir. Aquesta forma d'art va aconseguir el seu cim principalment durant el per\xc3\xadode mongol i la dinastia tim\xc3\xbarida entre els segles XIII i XVI, i va estar molt influ\xc3\xaft per la pintura xinesa, ja que els dirigents mongols, van portar a P\xc3\xa8rsia un gran nombre d'artistes xinesos a la seva cort._NEWLINE_En el Il-kanat\xc2\xa0i la dinastia tim\xc3\xbarida, les miniatures mongoles i perses, representaven animals m\xc3\xadtics com els buraq i dracs amb un estil que recorda als dracs xinesos. La representaci\xc3\xb3 dels fons tamb\xc3\xa9 est\xc3\xa0 influ\xc3\xafda pels pintors xinesos els qui van portar l'aquarel\xc2\xb7la a Iran i van iniciar diverses escoles miniaturistes perses durant l'Edat Mitjana. De fet, moltes pintures religioses, mostren elements que sens dubte provenen de l'art xin\xc3\xa8s. Els \xc3\xa0ngels isl\xc3\xa0mics s\xc3\xb3n representats vestint vestidures ajustades, a l'estil dels xinesos del nord. La miniatura persa dels per\xc3\xadodes del Il-kanat i la dinastia tim\xc3\xbarida, sovint mostren t\xc3\xa8cniques de dibuix de paisatges de les escoles xineses contempor\xc3\xa0nies, desenvolupades durant la dinastia Song i la dinastia Yuan."